# OBRAZLOŽENJE OPĆEG DIJELA FINANCIJSKOG PLANA

## 22505 Državni inspektorat

PRIHODI I PRIMICI

Državni inspektorat planirao je prihode i primitke u ukupnom iznosu od 82.255.957 EUR-a za 2025. godinu, te 80.456.777 EUR-a za 2026. godinu i 79.342.911 EUR-a za 2027. godinu.

Prihodi iz izvora 11 planirani su u ukupnom iznosu od 72.368.377 EUR-a za 2025. godinu, 70.839.771 EUR za 2026. godinu, te 69.705.907 EUR-a za 2027. godinu.

Prihodi iz izvora 43 planirani su u ukupnom iznosu od 9.812.780 EUR-a za 2025. godinu, 9.593.779 EUR-a za 2026. godinu, te 9.613.777 EUR-a za 2027. godinu.

Stupanjem na snagu Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja, „Narodne novine“, br. 52/21 Državni inspektora je preuzeo poslove i aktivnosti iz Ministarstva poljoprivrede.

Prihodi iz izvora 559 planirani su u ukupnom iznosu od 13.273 EUR-a za 2025. godinu, 13.273 EUR-a za 2026. godinu, te 13.273 EUR-a za 2027. godinu

Prihodi iz izvora 51 planirani su u ukupnom iznosu od 48.603 EUR-a za 2025. godinu, 9.954 EUR-a za 2026. godinu, te 9.954. EUR-a za 2027. godinu.

U 2025. godini planirani su prihodi iz izvora 52 u ukupnom iznosu od 12.924 EUR.

RASHODI I IZDACI

Državni inspektorat je planirao rashode u ukupnom iznosu od 82.255.957 EUR-a za 2025. godinu, te 80.456.777 EUR-a za 2026. godinu i 79.342.911 EUR-a za 2027. godinu.

Državni inspektorat je planirao rashode za zaposlene, materijalne rashode vezane za tekuće aktivnosti institucije, financijske rashode, materijalne rashode za obnovu voznog parka i opremanja, materijalne rashode za informatizaciju, te rashode za nabavu proizvedene materijalne imovine.

PRIJENOS SREDSTAVA IZ PRETHODNE I U SLJEDEĆU GODINU

Državni inspektorat na izvoru 51 ima iskazan donos i odnos u 2025. godini u iznosu od 38.648,40 EUR-a po projektima financiranima od strane Europske unije, a koje koordinira PROSAFE organizacija (neprofitna organizacija koja koordinira zajedničkim aktivnostima država članica u nadzoru tržišta, a primarno je financirana od strane Europske unije) usmjerene na provedbu zajedničkih aktivnosti nadzora tržišta država članica u području sigurnosti neprehrambenih proizvoda.

Iskazan je donos i odnos u 2025. godini na izvoru 52 u ukupnom iznosu od 10.004 EUR-a po projektu Joint Action SHARP (Strengthened International Health Regulations and Preparedness in the EU) kojemu je cilj analiza međunarodnih zahtjeva prema državi i stanja ulaznih mjesta u zemlju, poboljšanje stanja i ostvarivanje dobre suradnje svih sektora u RH koji su uključeni u provedbu Međunarodnih zdravstvenih propisa.

Također, iskazan je donos i odnos u 2025. godini na izvoru 43 u iznosu od 1.855.939 EUR-a, a navedena sredstva prikupljaju se temeljem Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja (članak 62) i Pravilnika o pristojbama i naknadama za financiranje provedbe službenih kontrola i drugih službenih aktivnosti koji preuzimaju odredbe Uredbe (EU) br. 625/2017 (Uredba o službenim kontrolama) te se dalje temeljem navedenih zakonskih odredbi troše.

UKUPNE I DOSPJELE OBVEZE

Stanje ukupnih obveza na dan 31.12.2023. iznosi 4.785.857,83 EUR-a, a stanje dospjelih obveza iznosi 4.500,65 EUR-a. Stanje ukupnih obveza na dan 30.06.2024. iznosi 4.821.260,56 EUR, a stanje dospjelih obveza iznosi 173.584,60 EUR.